Euroopa Liidu Teataja L 005 , 09/01/2004 Lk 0087 - 0088



Komisjoni otsus, 29. detsember 2003, millega määratakse kindlaks Euroopa Põllumajanduse Arendus- ja Tagatisfondi tagatisrahastust maaelu arengumeetmetele tehtavate eraldiste suunavad jaotused Eestile, Küprosele, Leedule, Lätile, Maltale, Poolale, Slovakkiale, Sloveeniale, Tšehhi Vabariigile ja Ungarile aastateks 2004–2006 (2004/21/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EMÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks, [1] eriti selle artikli 46 lõiget 2, ning arvestades järgmist: (1) Kulukohustuste assigneeringute jaotamist eesmärgi nr 1 programmidesse hõlmatud maaelu arendusmeetmetele kaasrahastab EAGGF arendusrahastu vastavalt määruse (EÜ) nr 1257/1999 artikli 35 lõike 2 esimesele taandele. (2) Ühenduse toetust muudele maaelu arendusmeetmetele kaasrahastab EAGGF tagatisrahastu vastavalt määruse (EÜ) nr 1257/1999 artikli 47a lõikele 1. (3) Euroopa Nõukogu kinnitas oma Kopenhaagenis 2002. aasta detsembris toimunud istungil Eesti, Küprose, Leedu, Läti, Malta, Poola, Slovakkia, Sloveenia, Tšehhi Vabariigi ja Ungari maaelu arendusega seotud finantsperspektiivi ning EAGGF tagatisrahastust finantseeritavad kaasnevad meetmed ajavahemikuks 2004– 2006 (eesistuja lõppjärelduste I lisa); (4) Komisjon teeb algsed eraldiste jaotused liikmesriikidele EAGGF tagatisrahastust kaasrahastatavate maaelu arendusmeetmete jaoks määruse (EÜ) nr 1257/1999 artikli 46 lõike 2 kohaselt kord aastas objektiivsete kriteeriumide alusel, võttes arvesse eriolukordi ja -vajadusi ning eriti keskkonnakaitse, töökohtade loomise ja maastiku säilitamise huvides tehtavaid jõupingutusi. (5) Eesti, Küprose, Leedu, Läti, Malta, Poola, Slovakkia, Sloveenia, Tšehhi Vabariigi ja Ungari ühinemisaktile [2] lisatud deklaratsioonis nähtuv 1999. aasta hindades väljendunud eraldiste suunav jaotus on konverteeritud praegustesse hindadesse, ON VASTU VÕTNUD JÄRGMISE OTSUSE: Artikkel 1 Lisas sätestatakse EAGGF tagatisrahastust kaasrahastavad algsed eraldiste jaotamised maaelu arenduse toetamiseks Eestile, Küprosele, Leedule, Lätile, Maltale, Poolale, Slovakkiale, Sloveeniale, Tšehhi Vabariigile ja Ungarile aastateks 2004–2006. Artikkel 2 Käesolev otsus jõustub vastavalt Eesti, Küprose, Leedu, Läti, Malta, Poola, Slovakkia, Sloveenia, Tšehhi Vabariigi ja Ungari ühinemisaktile ja selle jõustumise kuupäeval. Brüssel, 29. detsember 2003 Komisjoni nimel komisjoni liige Franz Fischler [1] EÜT L 160, 26.6.1999, lk 80. Määrust on viimati muudetud määrusega (EÜ) nr 1783/2003 (ELT L 270, 21.10.2003, lk 70). [2] ELT L 236, 23.9.2003, lk 974. -------------------------------------------------- LISA Maaelu arendustoetus (aastateks 2004–2006) Aastaeraldised (miljonites eurodes) | Esialgne rahaeraldis hetkel kehtivates hindades | | 2004 | 2005 | 2006 | 2004–2006 | Tšehhi Vabariik | 163,3 | 182,0 | 197,5 | 542,8 | Eesti | 45,3 | 50,4 | 54,8 | 150,5 | Küpros | 22,5 | 25,1 | 27,2 | 74,8 | Läti | 98,7 | 110,0 | 119,4 | 328,1 | Leedu | 147,3 | 164,1 | 178,1 | 489,5 | Ungari | 181,2 | 201,9 | 219,2 | 602,3 | Malta | 8,1 | 9,0 | 9,8 | 26,9 | Poola | 862,4 | 961,0 | 1043,0 | 2866,4 | Sloveenia | 84,7 | 94,4 | 102,5 | 281,6 | Slovakkia | 119,5 | 133,1 | 144,5 | 397,1 | --------------------------------------------------